
Sfânta prea cuvioasa maica noastră Paraschiva este una dintre cele mai distinse 
„Doamne cereşti”, din acelea care fac parte din alaiul Sfintelor fecioare, apropiate 
Maicii lui Dumnezeu şi pururea Fecioara Maria. Ea se aseamănă Împărătesei ce- 
reşti, fiind mult-milostivă şi în acelaşi timp mult iubită şi venerată de către cre- 
dincioşii creştini. Sfânta cuvioasă Paraschiva păzeşte şi ocroteşte cetatea Iaşilor de 
peste trei sute şaizeici de ani [anul acesta se împlinesc trei sute şaizeci şi doi de ani 
de la aducerea moaştelor sale (1641-2013)] şi adună în capitala Moldovei sute de 
mii, şi chiar milioane de închinători în cursul unui an calendaristic şi bisericesc. 


Dar ea este nu numai „grabnic ajutătoare” şi „mult folositoare” celor ce i se roagă 
ŞI îi cer ajutorul, ci şi un model de viaţă sfântă în toată plenitudinea ei. Gândirea şi 
trăirea duhovnicească a Sfinţilor părinţi ne-a lăsat această scurtă învăţătură, 
mult repetată de 

anume că pentru a te mântui, neexcluzând învăţătura Bisericii ortodoxe: 
„credinţă, har şi fapte bune”, mai este necesar: “să ai faţă de Dumnezeu o inimă 
şi un comportament de fiu; către aproapele tău (adică către orice om din lume) 
Să ai o inimă şi un comportament de mamă; iar faţă de tine însuţi să ai inimă, 
atitudine şi comportament de judecător“. 


În Sfânta Paraschiva se oglindeşte desăvârşit această învăţătură atât de profundă de 
sintetizatoare şi cuprinzătoare în acelaşi timp a Sfinţilor părinţi. Tânăra copilă şi-a 
descoperit vocaţia de fiu (fiică) duhovnicească a Părintelui ceresc, aprinzându-şi 
iubirea faţă de Fiului Său, dulcele Mire ceresc, lisus Hristos. 


S-a născut la anul 1025, într-o familie evlavioasă şi bogată, dintr-un sat de pe ma- 
lul Bosforului, numit Epivat, astăzi Selim-Paşa. 

NIULTEtEA CEA IMFACKCEA 


La numai opt anişori aflată în biserica satului la Sfânta Liturghie, din citirea Sfintei 
Evanghelii, a reţinut cuvintele Mântuitorului: “Dacă voieşte cineva să vină după 
Mine, să se lepede de sine, să-şi ia Crucea şi să-Mi urmeze Mie” (Marcu 8,34) şi 
a înţeles că i se adresează personal, trecând la aplicarea lor practică în viaţa sa de zi 
cu zi. 


PEPE 

A început a se ruga lui Dumnezeu ore în şir, unindu-se duhovniceşte cu EI, dar mai 
ales a început să arate mila şi iubirea Lui faţă de cei săraci cu care Atotputernicul 

se identifică, împărțindu-şi săracilor şi scăpătaţilor hainele ei frumoase şi lumi- 
noase. De fiecare dată pleca de acasă îmbrăcată ca o prinţesă şi se întorcea înapoi 
îmbrăcată în zdrenţe murdare, spre marea supărare şi dezamăgire a iubitorilor săi 
părinţi. Aceştia au ameninţat-o, au pedepsit-o şi au bătut-o, dar totul a fost în zadar. 


La treisprezece-paisprezece ani a fugit de acasă la o mănăstire, fără ca părinţii să o 
mai afle vreodată. Atât de mult s-a aprins în inima şi-n sufletul ei iubirea dumne- 
zeiască încât avea un singur gând şi un singur dor arzător, care îi stăpânea fiinţa: 
acela de a urma lui lisus Hristos, Fiului lui Dumnezeu, în simplitate, în sărăcie, în 
suferinţe şi în sfinţenie, şi aceea de a fi o fiică ascultătoare Părintelui Său. 


Uitând cu totul de casa părintească, de părinţii care ar fi vrut să o căsătorească şi de 
fratele său Eftimie, care mai târziu şi el s-a călugărit şi ajuns episcop, s-a dedicat 
unor nevoinţe uimitoare pentru vârsta ei. Postea aspru, gustând pâine şi apă doar la 
două-trei zile; priveghea toată noaptea făcând rugăciuni cu lacrimi şi multe metanii 
până la pământ; dormea pe Jos şi practica multe alte nevoinţe pustniceşti pe care le 
practică bărbaţii sfinți, îmbunătățiți. 


S n al i uta 

De acolo, la vârsta de douăzeci de ani a mers în Ţara Sfântă şi a mai trăit vreme de 
patru-cinci ani pustnică în pustia Iordanului. Aici a suportat frigul, foamea, arşița 
dogorâtoare din Orient, dar mai ales multele ispite aduse de către draci. 

Știm ce înseamnă aceasta din vieţile multor sfinţi, cu ce îndârjire îi loveşte satan pe 
acei care se dedică postului şi rugăciunii neîncetate în locuri izolate. Ştim cum pe 
un mare sfânt cuvios contemporan, Gheron Iosif isihastul din Sfântul munte Athos, 
ani de-a rândul demonii îl băteau fizic, cu bâte şi ciomege, provocându-i răni foarte 
dureroase pentru timp îndelungat. În aceste dureri sfinţii sunt mângâiaţi doar de 
Dumnezeu sau Maica Domnului. 


Sfânta Paraschiva a suportat şi ea cu tărie aceste răni, dureri şi lovituri, din marea 
ei iubire pentru Domnul. lar El o mângâia cu harul Său şi o iubea pentru curăţia, 
înţelepciunea şi iubirea ei jertfelnică. 


La doar douăzeci şi patru de ani i-a trimis veste printr-un înger luminos că o 
cheamă la Sine, spre a-l fi mireasă în cămara de nuntă cea cerească. Îngerul i-a 
spus să se întoarcă în locurile natale şi acolo să-şi dea sufletul. Aşa a făcut! A mai 
trăit un an acolo, unde altădată fusese prinţesă, ca o străină cerşetoare. Apoi a murit 
şi a fost îngropată în cimitirul străinilor. 


După un timp oarecare sfintele ei moaşte au fost descoperite în chip minunat în 
urma unei vedenii pe care un creştin milostiv cu numele Gheorghe a avut-o. Acesta 
a îngropat în acelaşi cimitir un marinar în acelaşi mormânt, neştiind despre trupul 
neputrezit şi înmiresmat al Sfintei Paraschiva, iar noaptea a văzut-o în vedenie pe 
sfântă în chipul unei împărătese plină de strălucire cerească, spunându-i: “Să duci 

moaştele mele la loc de cinste în biserică”. 


Ar De Dr dr dr de Dr dr d De Dr dr d de de dr dr A de dr dr A A 


XP PP PP 0 E E IE IP E 3 IE IE IE II IE E XXX 


Dr de de Dr De dr de Dr De dr dr Dr De de dr De de De dr e De de dr fr A d 


XP PP 0 E E IE IP IP 3 e E IE II E E XX 


Aşa s-a întâmplat, sfintele ei moaşte au stat în biserica „Sfinţii apostoli Petru şi 
Pavel” din Epivat o sută şaptezeci şi cinci de ani, unde au făcut nenumărate minuni 
şi vindecări de boli. 

În anul 1235 au fost mutate la Târnovo, capitala imperiului româno-bulgar unde, 
de asemenea, au făcut multe minuni. 


După o sută şaizeci de ani au fost mutate la Belgrad, unde au stat o sută douăzeci şi 
cinci de ani, de unde în anul 1520 au fost duse la Constantinopol. 


De aici ele au fost aduse la laşi de către domnitorul Vasile Lupu la anul 1641. 
Acesta tocmai isprăvise în anul 1639 frumoasa sa ctitorie „Biserica Sfinţii trei 
Ierarhi” şi pe propria sa cheltuială a plătit datoriile Patriarhiei Ecumenice către 
Înalta Poartă, o sută cinzeci de pungi de galbeni şi apoi, încă cinzeci către Sultan, 
primind moaştele Sfintei Paraschiva de la Patriarhie şi permisiunea de la Înalta 
Poartă pentru a le aduce în Moldova. 


Primirea Sfintei Paraschiva la laşi a fost făcută cu multă evlavie de către domnitor, 
mitropolitul Varlaam, şi întreg clerul şi poporul din Moldova. 

"vene icertiănigițietnio, siriene mi pia il Fa aentiot 
4 Ţ 


Aici, la laşi, cuvioasa stă de trei sute şaizeci doi de ani, devenind ocrotitoarea Mol- 
dovei şi cea mai iubită sfântă de pe cuprinsul Țării noastre. Aici a făcut şi face cele 
mai multe minuni, dintre care cea mai mare este desigur cea de la 26-17 dec. 1888, 
când, în urma unui incendiu, a fost ars Paraclisul, unde se păstrau sfintele moaşte, 
de la Mânăstirea Sfinţii trei Ierarhi. O mare minune: flăcările au mistuit totul din 
biserică, s-au topit candelabre, sfeşnice, cădelniţe, chiar şi racla de argint, dar moa- 
ştele au rămas neatinse. Ele, spre marea minune şi spre întărirea credinţei credin- 
cioşilor, stăteau învăluite în jăratec şi neatinse. Doar lemnul, perna şi veşmintele de 
sub sfântul ei trup au fost puţin atinse de fum. Martori oculari spun că sfânta stătea 
pe Jăratec în mijlocul flăcărilor ca o împărăteasă pe tron. 


Din multele minuni şi vindecări pe care le face Sfânta cuvioasă Paraschiva celor 
care îi cer ajutorul am aminti doar două. 

În anul 1955 o familie din laşi aveau certuri şi neînțelegere în casă. Înr-o seară, 
femeia disperată a părăsit căminul. Zadarnic au căutat-o soţul şi fiica. Apoi, copila 
s-a culcat, iar tatăl ei a alergat la Sfânta Paraschiva şi s-a rugat cu lacrimi ca să-i 
întoarcă soţia cu bine înapoi. Ajungând omul acasă, după o oră, bate cineva la uşă. 
Era soţia! Avea chipul palid şi îngândurat. 


- Unde ai fost femeie? Ce s-a întâmplat? a întrebat-o soţul. 

- Diavolul mi-a dat în gând să mă sinucid, a răspuns femeia. De aceea m-am aşezat 
pe linia trenului aproape de gara Nicolina. Dar la orele 8 (20) seara, pe când venea 
un tren cu mare viteză, fiica noastră, îmbrăcată în alb, vine la mine, mă apucă repe- 
de de mână şi mă aruncă afară de linie. Aşa am scăpat de moarte şi de osânda iadu- 
lui. După, m-am întărit puţin, am mulţumit lui Dumnezeu că m-a izbăvit de acel 
cumplit păcat şi m-am întors acasă. 


Cid IUPACKC bat LIDITIAPIHHA, XAIHCAC 


- Femele, în seara aceasta la ora 8, fiica noastră dormea, iar eu mă rugam la cu- 
vioasa Paraschiva. Ea era aceea, nu fiica noastră! Ea te-a salvat! Să-i mulţumim că 
te-a salvat de la o dublă moarte, sufletească şi trupească. 


ŞI s-au rugat împreună. De atunci a existat multă pace, armonie şi bucurie duhov- 


nicească în acea familie. 
Sie 3 ot 


A doua este cea întâmplată unui inginer din laşi, bolnav de plămâni. Fiind internat 
în spital pentru operaţie, mama sa se ruga pentru el. Timp de două săptămâni 
medicii au amânat operaţia, iar apoi au constatat că tumoarea dispăruse în chip 
miraculos. 


Atunci i-au spus bolnavului: 
- Domnule inginer, aţi scăpat de operație! Nu mai aveţi nimic, întoarceţi-vă sănătos 
acasă. Cineva se roagă lui Dumnezeu pentru dumneavoastră! 

Sfânta prea cuvioasa Maica noastră Paraschiva este grabnic ajutătoare şi mult 
folositoare celor ce îi cer ajutorul. Ea este fecioara cu inimă de mamă, care a 
iubit desăvârşit pe Dumnezeu, închinându-i fecioria ei, dar şi pe oameni, ca o 
mamă bună. Acelaşi lucru îl face şi din cer, de aproape o mie de ani. La laşi, ea 
uneşte cerul cu pământul. An de an, milioane de oameni se întâlnesc acolo cu 
Dumnezeu şi îşi împacă sufletul cu EI, prin mijlocirile ei. 


Sfinţii aceasta fac: duc lumea la cunoştinţa lui Dumnezeu şi o împacă cu EI, iar pe 
Dumnezeu îl fac milostiv, blând şi iertător, şi-L împacă cu lumea. 


Sfânta prea cuvioasa maica noastră Paraschiva a chemat şi alți mari sfinţi în acea- 
stă lucrare a ei spre o mai mare bucurie a credincioşilor. De aceea, în ultimii 
douăzeci de ani, au fost aduse la laşi multe alte sfinte moaşte spre mângâierea pele- 
rinilor şi întărirea credinţei adevărate în Dumnezeu. 


De aceea, cu recunoştinţă, ne îndreptăm gândurile noastre spre Sfânta Paraschiva, 
şi ne rugăm ei cu bucurie şi mulțumire să mijlocească iertarea păcatelor noastre, să 
vindece, cu darul ei primit de la Hristos, bolile noastre sufleteşti şi trupeşti, să ne 
călăuzească pe calea curăţiei şi a fecioriei mult plăcută lui Dumnezeu, să ne 
călăuzească pe calea răbdării, a bunătăţii, a milosteniei şi a blândeţii, să sporim 
prin mijlocirea rugăciunilor ei şi prin pilda vieţii ei credinţa noastră şi iubirea faţă 
de Dumnezeu şi de aproapele. Ca şi în cer, când o vom vedea să-i cântăm: Bucură- 
te, Sfântă cuvioasă Paraschiva mult folositoare! 


Părintele Arhim. Andrei Coroian 

